**บริษัท บิสซิเนสอะไลเม้นท์ จำกัด (มหาชน) และบริษัทย่อย**

**หมายเหตุประกอบงบการเงินระหว่างกาลแบบย่อ**

**สำหรับงวดสามเดือนสิ้นสุดวันที่ 31 มีนาคม 2568**

**1. ข้อมูลทั่วไป**

**1.1 ข้อมูลทั่วไปของบริษัทฯ**

บริษัท บิสซิเนสอะไลเม้นท์ จำกัด (มหาชน) (“บริษัทฯ”) เป็นบริษัทมหาชนซึ่งจัดตั้งและมีภูมิลำเนา ในประเทศไทย ธุรกิจหลักของบริษัทฯคือ การขายอุปกรณ์ทางการแพทย์พร้อมการติดตั้งและกิจกรรม ที่เกี่ยวข้อง เช่น การก่อสร้างอาคารที่เป็นที่ตั้งของอุปกรณ์ทางการแพทย์ การซ่อมแซมและการบำรุงรักษาและการเพิ่มประสิทธิภาพของอุปกรณ์ทางการแพทย์ ที่อยู่ตามที่จดทะเบียนของบริษัทฯอยู่ที่ 92/45 อาคารสาธรธานี 2 ชั้น 16 ถนนสาทรเหนือ แขวงสีลม เขตบางรัก กรุงเทพมหานคร

**1.2 เกณฑ์ในการจัดทำงบการเงินระหว่างกาล**

งบการเงินระหว่างกาลนี้จัดทำขึ้นตามมาตรฐานการบัญชี ฉบับที่ 34 เรื่อง การรายงานทางการเงินระหว่างกาล โดยบริษัทฯนำเสนองบการเงินระหว่างกาลแบบย่อ บริษัทฯได้แสดงรายการในงบฐานะการเงิน งบกำไรขาดทุนเบ็ดเสร็จ งบการเปลี่ยนแปลงส่วนของผู้ถือหุ้น และงบกระแสเงินสดในรูปแบบเช่นเดียวกับงบการเงินประจำปี และจัดทำหมายเหตุประกอบงบการเงินระหว่างกาลในรูปแบบย่อ

งบการเงินระหว่างกาลนี้จัดทำขึ้นเพื่อให้ข้อมูลเพิ่มเติมจากงบการเงินประจำปีที่นำเสนอครั้งล่าสุด ดังนั้นงบการเงินระหว่างกาลจึงเน้นการให้ข้อมูลเกี่ยวกับกิจกรรม เหตุการณ์และสถานการณ์ใหม่ ๆ เพื่อไม่ให้ข้อมูลที่นำเสนอซ้ำซ้อนกับข้อมูลที่ได้รายงานไปแล้ว ผู้ใช้งบการเงินควรใช้งบการเงินระหว่างกาลนี้ควบคู่ไปกับงบการเงินประจำปีล่าสุด

งบการเงินระหว่างกาลฉบับภาษาไทยเป็นงบการเงินฉบับที่บริษัทฯใช้เป็นทางการตามกฎหมาย งบการเงินระหว่างกาลฉบับภาษาอังกฤษแปลจากงบการเงินระหว่างกาลฉบับภาษาไทยนี้

**1.3 เกณฑ์ในการจัดทำงบการเงินรวม**

งบการเงินระหว่างกาลนี้จัดทำขึ้นโดยรวมงบการเงินของบริษัท บิสซิเนสอะไลเม้นท์ จำกัด (มหาชน) (ซึ่งต่อไปนี้เรียกว่า “บริษัทฯ”) และบริษัทย่อย (ซึ่งต่อไปนี้เรียกว่า “บริษัทย่อย”) (รวมเรียกว่า “กลุ่มบริษัท”) โดยใช้หลักเกณฑ์เดียวกับงบการเงินรวมสำหรับปีสิ้นสุดวันที่ 31 ธันวาคม 2567 และไม่มีการเปลี่ยนแปลงโครงสร้างที่สำคัญเกี่ยวกับบริษัทย่อยในระหว่างงวด

**1.4 นโยบายการบัญชี**

งบการเงินระหว่างกาลนี้จัดทำขึ้นโดยใช้นโยบายการบัญชีและวิธีการคำนวณเช่นเดียวกับที่ใช้ใน งบการเงินสำหรับปีสิ้นสุดวันที่ 31 ธันวาคม 2567 อย่างไรก็ตาม ในงวดปัจจุบัน บริษัทฯได้นำนโยบาย การบัญชี เรื่อง เงินลงทุนในบริษัทร่วม มาใช้ในการบันทึกรายการการลงทุนในบริษัทร่วม

*เงินลงทุนในบริษัทร่วม*

เงินลงทุนในบริษัทร่วมที่แสดงอยู่ในงบการเงินรวมแสดงมูลค่าตามวิธีส่วนได้เสีย

เงินลงทุนในบริษัทร่วมที่แสดงอยู่ในงบการเงินเฉพาะกิจการแสดงมูลค่าตามวิธีราคาทุน

มาตรฐานการรายงานทางการเงินที่มีการปรับปรุงซึ่งมีผลบังคับใช้สำหรับงบการเงินที่มีรอบระยะเวลาบัญชีที่เริ่มในหรือหลังวันที่ 1 มกราคม 2568 ไม่มีผลกระทบอย่างเป็นสาระสำคัญต่องบการเงินของกลุ่มบริษัท

**2. รายการธุรกิจกับกิจการที่เกี่ยวข้องกัน**

ในระหว่างงวด กลุ่มบริษัทมีรายการธุรกิจที่สำคัญกับบุคคลหรือกิจการที่เกี่ยวข้องกัน รายการธุรกิจดังกล่าวเป็นไปตามเงื่อนไขทางการค้าและเกณฑ์ตามที่ตกลงกันระหว่างกลุ่มบริษัทและบุคคลหรือกิจการที่เกี่ยวข้องกันเหล่านั้น ซึ่งเป็นไปตามปกติธุรกิจ ทั้งนี้ ไม่มีการเปลี่ยนแปลงที่มีสาระสำคัญในนโยบายการกำหนดราคาของรายการธุรกิจกับกิจการที่เกี่ยวข้องกันในระหว่างงวดปัจจุบัน

รายการธุรกิจกับกิจการที่เกี่ยวข้องกันสามารถสรุปได้ดังนี้

(หน่วย: พันบาท)

|  |  |  |  |  |  |
| --- | --- | --- | --- | --- | --- |
|  | สำหรับงวดสามเดือนสิ้นสุดวันที่ 31 มีนาคม | | | | |
|  | งบการเงินรวม | | | งบการเงินเฉพาะกิจการ | |
|  | 2568 | | 2567 | 2568 | 2567 |
| **รายการธุรกิจกับบริษัทย่อย**  (ตัดออกจากงบการเงินรวมแล้ว) |  | |  |  |  |
| รายได้จากการค้ำประกันวงเงินสินเชื่อ | - | | - | 14 | 14 |
| รายได้จากการขายและบริการ | - | | - | 1,970 | 1,549 |
|  |  | |  |  |  |
| **รายการธุรกิจกับบุคคลหรือกิจการที่เกี่ยวข้องกันอื่น** | |  |  |  |  |
| ค่าเช่าอาคารสำนักงาน | 521 | | 406 | 521 | 406 |
| ค่าเช่าอื่น ๆ | 216 | | 225 | - | - |
| ค่าอาหาร | - | | 73 | - | - |
| ค่าซักผ้า | 101 | | 83 | - | - |
| ค่าธรรมเนียมแพทย์ | 102 | | 176 | - | - |
| ค่าบำรุงรักษาซอฟต์แวร์ | 258 | | 230 | - | - |

ยอดคงค้างระหว่างกลุ่มบริษัทและกิจการที่เกี่ยวข้องกัน มีรายละเอียดดังนี้

|  |  |  |  |  |
| --- | --- | --- | --- | --- |
|  |  | | (หน่วย: พันบาท) | |
|  | งบการเงินรวม | | งบการเงินเฉพาะกิจการ | |
|  | 31 มีนาคม 2568 | 31 ธันวาคม 2567 | 31 มีนาคม 2568 | 31 ธันวาคม 2567 |
| **ลูกหนี้การค้าและลูกหนี้หมุนเวียนอื่น - กิจการที่เกี่ยวข้องกัน (หมายเหตุ 3)** |  |  |  |  |
| บริษัทย่อย | - | - | 1,539 | 1,697 |
| บริษัทที่เกี่ยวข้องกัน | 76 | 76 | - | - |
| รวมลูกหนี้การค้าและลูกหนี้หมุนเวียนอื่น - กิจการ ที่เกี่ยวข้องกัน | 76 | 76 | 1,539 | 1,697 |
| **สินทรัพย์ไม่หมุนเวียนอื่น - กิจการที่เกี่ยวข้องกัน** |  |  |  |  |
| บริษัทที่เกี่ยวข้องกัน | 477 | 409 | 477 | 409 |
| รวมสินทรัพย์ไม่หมุนเวียนอื่น - กิจการที่เกี่ยวข้องกัน | 477 | 409 | 477 | 409 |
| **เจ้าหนี้การค้าและเจ้าหนี้หมุนเวียนอื่น - กิจการที่เกี่ยวข้องกัน** |  |  |  |  |
| บริษัทที่เกี่ยวข้องกัน | 263 | 356 | 15 | 62 |
| รวมเจ้าหนี้การค้าและเจ้าหนี้หมุนเวียนอื่น - กิจการที่เกี่ยวข้องกัน | 263 | 356 | 15 | 62 |
| **หนี้สินตามสัญญาเช่า - กิจการที่เกี่ยวข้องกัน** |  |  |  |  |
| บริษัทที่เกี่ยวข้องกัน | 7,687 | - | 7,687 | - |
| รวมหนี้สินตามสัญญาเช่า - กิจการที่เกี่ยวข้องกัน | 7,687 | - | 7,687 | - |

**ค่าตอบแทนกรรมการและผู้บริหาร**

ในระหว่างงวดสามเดือนสิ้นสุดวันที่ 31 มีนาคม 2568 และ 2567 กลุ่มบริษัทมีค่าใช้จ่ายผลประโยชน์พนักงานที่ให้แก่กรรมการและผู้บริหาร ดังต่อไปนี้

|  |  |  |  |  |
| --- | --- | --- | --- | --- |
|  | (หน่วย: พันบาท) | | | |
|  | สำหรับงวดสามเดือนสิ้นสุดวันที่ 31 มีนาคม | | | |
|  | งบการเงินรวม | | งบการเงินเฉพาะกิจการ | |
|  | 2568 | 2567 | 2568 | 2567 |
| ผลประโยชน์ระยะสั้น | 4,170 | 4,065 | 3,420 | 3,315 |
| ผลประโยชน์หลังออกจากงาน | 437 | 427 | 352 | 346 |
| รวม | 4,607 | 4,492 | 3,772 | 3,661 |

**3. ลูกหนี้การค้าและลูกหนี้หมุนเวียนอื่น**

|  |  |  |  |  |
| --- | --- | --- | --- | --- |
|  |  | | (หน่วย: พันบาท) | |
|  | งบการเงินรวม | | งบการเงินเฉพาะกิจการ | |
|  | 31 มีนาคม 2568 | 31 ธันวาคม 2567 | 31 มีนาคม 2568 | 31 ธันวาคม 2567 |
| **ลูกหนี้การค้า - กิจการที่ไม่เกี่ยวข้องกัน** |  |  |  |  |
| อายุหนี้คงค้างนับจากวันที่ถึงกำหนดชำระ |  |  |  |  |
| ยังไม่ถึงกำหนดชำระ | 84,212 | 256,783 | 75,166 | 249,067 |
| ค้างชำระ |  |  |  |  |
| ไม่เกิน 3 เดือน | 43,589 | 14,250 | 38,988 | 11,023 |
| 3 - 6 เดือน | 2,627 | 2,967 | - | - |
| 6 - 12 เดือน | 4,402 | 4,543 | - | - |
| รวม | 134,830 | 278,543 | 114,154 | 260,090 |
| งานก่อสร้างตามสัญญา | 20,167 | 9,262 | 20,167 | 9,262 |
| รายได้ที่ยังไม่ได้เรียกชำระ | 49,653 | 58,383 | 49,301 | 57,898 |
| รวมลูกหนี้การค้า - กิจการที่ไม่เกี่ยวข้องกัน | 204,650 | 346,188 | 183,622 | 327,250 |
| **ลูกหนี้การค้า - กิจการที่เกี่ยวข้องกัน** |  |  |  |  |
| อายุหนี้คงค้างนับจากวันที่ถึงกำหนดชำระ |  |  |  |  |
| ยังไม่ถึงกำหนดชำระ | - | - | 1,525 | 1,697 |
| รวมลูกหนี้การค้า - กิจการที่เกี่ยวข้องกัน | - | - | 1,525 | 1,697 |
| รวมลูกหนี้การค้า | 204,650 | 346,188 | 185,147 | 328,947 |
| **ลูกหนี้หมุนเวียนอื่น** |  |  |  |  |
| ลูกหนี้หมุนเวียนอื่น - กิจการที่เกี่ยวข้องกัน | 76 | 76 | 14 | - |
| อื่น ๆ | 2,010 | 603 | 1,796 | 440 |
| รวมลูกหนี้หมุนเวียนอื่น | 2,086 | 679 | 1,810 | 440 |
| **รวมลูกหนี้การค้าและลูกหนี้หมุนเวียนอื่น** | 206,736 | 346,867 | 186,957 | 329,387 |

**4. ลูกหนี้ตามสัญญาเช่าเงินทุน**

(หน่วย: พันบาท)

|  |  |  |
| --- | --- | --- |
|  | งบการเงินรวม/ งบการเงินเฉพาะกิจการ | |
|  | 31 มีนาคม 2568 | 31 ธันวาคม 2567 |
| ลูกหนี้ตามสัญญาเช่าเงินทุน (มูลค่าตามสัญญา) | 127,821 | 131,196 |
| หัก: ดอกเบี้ยส่วนที่ยังไม่ถือเป็นรายได้ | (30,067) | (31,528) |
| ลูกหนี้ตามสัญญาเช่าเงินทุน - สุทธิ | 97,754 | 99,668 |
| หัก: ส่วนที่ถึงกำหนดรับชำระภายในหนึ่งปี | (7,945) | (7,829) |
| ลูกหนี้ตามสัญญาเช่าเงินทุน - สุทธิจากส่วนที่ถึงกำหนดรับชำระภายในหนึ่งปี | 89,809 | 91,839 |

ลูกหนี้ตามสัญญาเช่าเงินทุนส่วนที่ถึงกำหนดชำระภายในหนึ่งปีประกอบด้วย

(หน่วย: พันบาท)

|  |  |  |
| --- | --- | --- |
|  | งบการเงินรวม/ งบการเงินเฉพาะกิจการ | |
|  | 31 มีนาคม 2568 | 31 ธันวาคม 2567 |
| ลูกหนี้ตามสัญญาเช่าเงินทุน - ส่วนที่ถึงกำหนดรับชำระภายในหนึ่งปี (มูลค่าตามสัญญา) | 13,500 | 13,500 |
| หัก: ดอกเบี้ยส่วนที่ยังไม่ถือเป็นรายได้ | (5,555) | (5,671) |
| ลูกหนี้ตามสัญญาเช่าเงินทุน - ส่วนที่ถึงกำหนดรับชำระภายในหนึ่งปี - สุทธิ | 7,945 | 7,829 |

ณ วันที่ 31 มีนาคม 2568 และ 31 ธันวาคม 2567 ลูกหนี้ตามสัญญาเช่าเงินทุนสามารถจำแนกตามอายุหนี้ค้างชำระได้ดังนี้

(หน่วย: พันบาท)

|  |  |  |
| --- | --- | --- |
|  | งบการเงินรวม/ งบการเงินเฉพาะกิจการ | |
|  | 31 มีนาคม 2568 | 31 ธันวาคม 2567 |
| *อายุหนี้คงค้างนับจากวันที่ถึงกำหนดรับชำระ* |  |  |
| ยังไม่ถึงกำหนดรับชำระ | 97,754 | 99,668 |
| รวมลูกหนี้ตามสัญญาเช่าเงินทุน | 97,754 | 99,668 |

**5. เงินลงทุนในบริษัทร่วม**

**5.1 รายละเอียดของเงินลงทุนในบริษัทร่วม**

|  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- |
|  |  | | (หน่วย: พันบาท) | | | | | | | |
|  |  | |  | |  | | งบการเงินรวม | | งบการเงินเฉพาะกิจการ | |
| ชื่อบริษัท | ลักษณะธุรกิจ | | ทุนเรียกชำระแล้ว | | สัดส่วนเงินลงทุน | | มูลค่าตามบัญชี ตามวิธีส่วนได้เสีย | | มูลค่าตามบัญชี ตามวิธีราคาทุน | |
|  |  | | 31 มีนาคม 2568 | 31 ธันวาคม 2567 | 31 มีนาคม 2568 | 31 ธันวาคม 2567 | 31 มีนาคม 2568 | 31 ธันวาคม 2567 | 31 มีนาคม 2568 | 31 ธันวาคม 2567 |
|  |  | |  |  | (ร้อยละ) | (ร้อยละ) |  |  |  |  |
| Business Alignment (Cambodia) Company Limited | นำเข้า จำหน่าย ติดตั้ง และซ่อมบำรุงเครื่องมือทางการแพทย์ | | 3,400 | - | 40 | - | 1,279 | - | 1,360 | - |
| รวมเงินลงทุนในบริษัทร่วม | |  |  |  |  |  | 1,279 | - | 1,360 | - |

เมื่อวันที่ 5 กันยายน 2567 ที่ประชุมคณะกรรมการของบริษัทฯได้มีมติอนุมัติการจัดตั้งบริษัทร่วม ในประเทศกัมพูชาชื่อ “Business Alignment (Cambodia) Company Limited” เพื่อประกอบกิจการนำเข้า จำหน่าย ติดตั้ง และซ่อมบำรุงเครื่องมือทางการแพทย์ในประเทศกัมพูชา โดยมีทุนจดทะเบียนจำนวน 1,000 หุ้น มูลค่าหุ้นละ 400,000 เรียล รวมเป็นจำนวนเงิน 400.0 ล้านเรียล หรือเทียบเท่าประมาณ 0.1 ล้านเหรียญสหรัฐอเมริกา หรือ 3.5 ล้านบาท และบริษัทฯมีสัดส่วนการถือหุ้นในอัตราร้อยละ 40 โดยเมื่อวันที่ 10 กุมภาพันธ์ 2568 บริษัทฯได้ชำระค่าหุ้นดังกล่าวแล้วเป็นจำนวน 40,000 เหรียญสหรัฐอเมริกา หรือเทียบเท่าประมาณ 1.4 ล้านบาท

**5.2    ส่วนแบ่งกำไรขาดทุนเบ็ดเสร็จ**

         ในระหว่างงวด บริษัทฯรับรู้ส่วนแบ่งขาดทุนเบ็ดเสร็จรวมจากการลงทุนในบริษัทร่วมในงบการเงินรวม ดังนี้

|  |  |  |
| --- | --- | --- |
|  | (หน่วย: พันบาท) | |
|  | งบการเงินรวม | |
|  | ส่วนแบ่งขาดทุนจากเงินลงทุนในบริษัทร่วม | |
| ชื่อบริษัท | สำหรับงวดสามเดือนสิ้นสุดวันที่ 31 มีนาคม | |
|  | 2568 | 2567 |
| Business Alignment (Cambodia) Company Limited | (81) | - |

**6. เงินกู้ยืมระยะยาว**

การเปลี่ยนแปลงของบัญชีเงินกู้ยืมระยะยาวสำหรับงวดสามเดือนสิ้นสุดวันที่ 31 มีนาคม 2568 มีรายละเอียดดังนี้

|  |  |  |  |
| --- | --- | --- | --- |
|  | (หน่วย: พันบาท) | | |
|  | | งบการเงินรวม | งบการเงินเฉพาะกิจการ |
| ยอดคงเหลือ ณ วันที่ 1 มกราคม 2568 | | 158,599 | 69,290 |
| จ่ายคืนเงินกู้ | | (9,172) | (2,146) |
| ยอดคงเหลือ ณ วันที่ 31 มีนาคม 2568 | | 149,427 | 67,144 |
| หัก: ส่วนที่ถึงกำหนดชำระภายในหนึ่งปี | | (28,137) | (8,827) |
| เงินกู้ยืมระยะยาว - สุทธิจากส่วนที่ถึงกำหนดชำระภายในหนึ่งปี | | 121,290 | 58,317 |

**7. ข้อมูลทางการเงินจำแนกตามส่วนงาน**

กลุ่มบริษัทจัดโครงสร้างองค์กรเป็นหน่วยธุรกิจตามประเภทผลิตภัณฑ์และบริการ ในระหว่างงวดปัจจุบันกลุ่มบริษัทไม่มีการเปลี่ยนโครงสร้างของส่วนงานดำเนินงานที่รายงานจากงบการเงินประจำปีล่าสุด

กลุ่มบริษัทมีส่วนงานดำเนินงาน 2 ส่วนงาน ดังนี้

ส่วนงานที่ 1 ขายอุปกรณ์ทางการแพทย์พร้อมการติดตั้งและกิจกรรมที่เกี่ยวข้อง เช่น การก่อสร้างอาคารที่เป็นที่ตั้งของอุปกรณ์ทางการแพทย์ การซ่อมแซมและ การบำรุงรักษา และการเพิ่มประสิทธิภาพของอุปกรณ์ทางการแพทย์

ส่วนงานที่ 2 กิจการโรงพยาบาล (เฉพาะทางด้านการรักษาโรคมะเร็ง)

ข้อมูลรายได้และกำไรของส่วนงานของกลุ่มบริษัทสำหรับงวดสามเดือนสิ้นสุดวันที่ 31 มีนาคม 2568 และ 2567 มีดังต่อไปนี้

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
|  | (หน่วย: พันบาท) | | | | | | | |
|  | สำหรับงวดสามเดือนสิ้นสุดวันที่ 31 มีนาคม | | | | | | | |
|  | ส่วนงานที่ 1 | | ส่วนงานที่ 2 | | การตัดรายการระหว่างกัน | | งบการเงินรวม | |
|  | 2568 | 2567 | 2568 | 2567 | 2568 | 2567 | 2568 | 2567 |
| รายได้จากลูกค้าภายนอก | 162,310 | 252,238 | 26,029 | 26,947 | (1,970) | (1,549) | 186,369 | 277,636 |
|  |  |  |  |  |  |  |  |  |
| ค่าเสื่อมราคาและค่าตัดจำหน่าย | 921 | 973 | 4,110 | 4,248 | (217) | (218) | 4,814 | 5,003 |
|  |  |  |  |  |  |  |  |  |
| รายได้ทางการเงิน | 2,967 | 894 | - | - | - | - | 2,967 | 894 |
|  |  |  |  |  |  |  |  |  |
| ต้นทุนทางการเงิน | 1,491 | 1,361 | 1,209 | 1,695 | - | - | 2,700 | 3,056 |
|  |  |  |  |  |  |  |  |  |
| กำไรก่อนค่าใช้จ่ายภาษีเงินได้ | 13,660 | 41,545 | 458 | 1,719 | 126 | 295 | 14,244 | 43,559 |
| ค่าใช้จ่ายภาษีเงินได้ | (2,953) | (8,533) | - | - | (45) | (44) | (2,998) | (8,577) |
| กำไรสำหรับงวด | 10,707 | 33,012 | 458 | 1,719 | 81 | 251 | 11,246 | 34,982 |
| ส่วนที่เป็นของผู้มีส่วนได้เสียที่ไม่มีอำนาจควบคุมของบริษัทย่อย |  |  |  |  |  |  | (119) | (467) |
| กำไรส่วนที่เป็นของผู้ถือหุ้นของบริษัทฯ |  |  |  |  |  |  | 11,127 | 34,515 |

**8. ภาระผูกพันและหนี้สินที่อาจเกิดขึ้น**

**8.1 ภาระผูกพันเกี่ยวกับสัญญา**

(1) บริษัทฯได้ทำสัญญาจัดจำหน่ายสองฉบับกับบริษัทในต่างประเทศแห่งหนึ่ง ภายใต้สัญญานี้บริษัทฯได้รับการแต่งตั้งให้เป็นผู้จำหน่ายผลิตภัณฑ์การรักษาโรคมะเร็งโดยการฉายรังสีและผลิตภัณฑ์ การรักษาโรคมะเร็งชนิดสอดใส่แร่ (รวมถึงลิขสิทธิ์การใช้ซอฟต์แวร์) ในประเทศไทยและประเทศกัมพูชาแต่เพียงผู้เดียว และจะใช้ความพยายามอย่างดีที่สุดเพื่อซื้อผลิตภัณฑ์ดังกล่าวไม่น้อยกว่าจำนวนขั้นต่ำที่ระบุไว้ในสัญญา สัญญานี้มีผลบังคับจนถึงวันที่ 30 กันยายน 2568 สัญญานี้อาจยกเลิกก่อนกำหนดได้โดยฝ่ายใดฝ่ายหนึ่งบอกเลิกเป็นหนังสือให้อีกฝ่ายหนึ่งล่วงหน้าอย่างน้อยสามสิบวัน

(2) บริษัทฯได้เข้าทำสัญญาบริการระยะยาวกับบริษัทแห่งหนึ่ง โดยสัญญาดังกล่าวเป็นสัญญาบริการที่ทางบริษัทฯตกลงกับคู่สัญญา เพื่อให้คู่สัญญาให้ความช่วยเหลือในด้านการบริการติดตั้ง บำรุงรักษาดูแลระบบ และบริการอื่น ๆ ของเครื่องเร่งอนุภาคโปรตอนสำหรับการรักษาโรคมะเร็ง โดยบริษัทฯต้องจ่ายค่าธรรมเนียมเป็นรายไตรมาสตามที่ระบุไว้ในสัญญา ซึ่งสัญญาดังกล่าวมีระยะเวลา 10 ปี อีกทั้งบริษัทฯยังสามารถขยายอายุสัญญาได้เพิ่มอีก 10 ปี ซึ่งต้องมีการบอกกล่าวให้อีกฝ่ายหนึ่งล่วงหน้าอย่างน้อย 120 วัน ก่อนหมดอายุสัญญา

(3) บริษัทย่อยได้เข้าทำสัญญาบริการระยะยาวกับบริษัทแห่งหนึ่ง โดยสัญญาดังกล่าวเป็นสัญญาบริการ ที่ทางบริษัทย่อยตกลงกับคู่สัญญา เพื่อให้คู่สัญญาให้ความช่วยเหลือในด้านบริการบำรุงรักษา บริการเรียกซ่อม และเปลี่ยนอะไหล่ของเครื่องเอกซเรย์คอมพิวเตอร์ โดยบริษัทย่อยต้องจ่ายค่าธรรมเนียมเป็นรายไตรมาสตามที่ระบุไว้ในสัญญา ซึ่งสัญญาดังกล่าวมีระยะเวลา 3 ปี สัญญานี้ อาจยกเลิกก่อนกำหนดได้โดยต้องมีการบอกกล่าวอย่างน้อย 30 วัน และต้องได้รับการยินยอมจากคู่สัญญา

**8.2 การค้ำประกัน**

(1) บริษัทฯค้ำประกันวงเงินกู้และวงเงินสินเชื่อให้แก่บริษัทย่อยในวงเงิน 277 ล้านบาท (31 ธันวาคม 2567: 277 ล้านบาท)

(2) ณ วันที่ 31 มีนาคม 2568 บริษัทฯมีหนังสือค้ำประกันซึ่งออกโดยธนาคารในนามบริษัทฯเหลืออยู่เป็นจำนวนเงินรวมประมาณ 433 ล้านบาท (31 ธันวาคม 2567: 428 ล้านบาท) ซึ่งเกี่ยวเนื่องกับภาระผูกพันเกี่ยวกับการปฏิบัติตามสัญญาและอื่น ๆ ซึ่งเป็นไปตามปกติธุรกิจของบริษัทฯ

**9. เครื่องมือทางการเงิน**

**9.1 ความเสี่ยงจากอัตราแลกเปลี่ยน**

บริษัทฯมีความเสี่ยงจากอัตราแลกเปลี่ยนที่สำคัญอันเกี่ยวเนื่องจากการซื้อหรือขายสินค้าเป็นเงินตราต่างประเทศ

ณ วันที่ 31 มีนาคม 2568 และ 31 ธันวาคม 2567 บริษัทฯมียอดคงเหลือของสินทรัพย์และหนี้สินทางการเงิน ที่เป็นสกุลเงินตราต่างประเทศ ดังนี้

|  |  |  |  |  |
| --- | --- | --- | --- | --- |
| สกุลเงิน | งบการเงินรวม/งบการเงินเฉพาะกิจการ | | อัตราแลกเปลี่ยนเฉลี่ย | |
|  | 31 มีนาคม 2568 | 31 ธันวาคม 2567 | 31 มีนาคม 2568 | 31 ธันวาคม 2567 |
|  | (ล้าน) | (ล้าน) | (บาทต่อหน่วยเงินตราต่างประเทศ) | |
| **สินทรัพย์ทางการเงิน** |  |  |  | |
| เหรียญสหรัฐ | 4.62 | 4.65 | 33.7670 | 33.8296 |
| **หนี้สินทางการเงิน** |  |  |  |  |
| เหรียญสหรัฐ | 8.00 | 1.76 | 34.0859 | 34.1461 |
| ยูโร | - | 0.03 | 37.0723 | 35.7819 |

**9.2 ตราสารอนุพันธ์**

|  | (หน่วย: ล้านบาท) | |
| --- | --- | --- |
|  | งบการเงินรวม/งบการเงินเฉพาะกิจการ | |
|  | 31 มีนาคม 2568 | 31 ธันวาคม 2567 |
| **สินทรัพย์ตราสารอนุพันธ์** |  |  |
| สัญญาซื้อขายเงินตราต่างประเทศล่วงหน้า | 0.3 | - |
| **รวมสินทรัพย์ตราสารอนุพันธ์** | 0.3 | - |
|  |  |  |
| **หนี้สินตราสารอนุพันธ์** |  |  |
| สัญญาซื้อขายเงินตราต่างประเทศล่วงหน้า | 9 | 12 |
| **รวมหนี้สินตราสารอนุพันธ์** | 9 | 12 |

*ตราสารอนุพันธ์ที่ไม่ได้กำหนดให้เป็นเครื่องมือที่ใช้ป้องกันความเสี่ยง*

บริษัทฯใช้สัญญาซื้อขายเงินตราต่างประเทศล่วงหน้าเพื่อบริหารความเสี่ยงในการทำธุรกรรมบางส่วน โดยเข้าทำสัญญาดังกล่าวในช่วงเวลาที่สอดคล้องกับความเสี่ยงจากอัตราแลกเปลี่ยนเงินตราต่างประเทศของรายการอ้างอิงซึ่งมีอายุสัญญาโดยทั่วไปตั้งแต่ 6 เดือนถึง 9 เดือน

**9.3 มูลค่ายุติธรรมของเครื่องมือทางการเงิน**

เนื่องจากเครื่องมือทางการเงินส่วนใหญ่ของกลุ่มบริษัทจัดอยู่ในประเภทระยะสั้นหรือมีอัตราดอกเบี้ยใกล้เคียงกับอัตราดอกเบี้ยในตลาด กลุ่มบริษัทจึงประมาณมูลค่ายุติธรรมของเครื่องมือทางการเงินใกล้เคียงกับมูลค่าตามบัญชีที่แสดงในงบฐานะการเงิน

**9.4     ลำดับชั้นของมูลค่ายุติธรรม**

ณ วันที่ 31 มีนาคม 2568 และ 31 ธันวาคม 2567 บริษัทฯมีสินทรัพย์และหนี้สินที่วัดมูลค่าด้วย มูลค่ายุติธรรมโดยแยกแสดงตามลำดับชั้นของมูลค่ายุติธรรม ดังนี้

 (หน่วย: ล้านบาท)

|  | งบการเงินรวม/งบการเงินเฉพาะกิจการ | |
| --- | --- | --- |
|  | ระดับ  2 | |
|  | 31 มีนาคม 2568 | 31 ธันวาคม 2567 |
| **สินทรัพย์ที่วัดมูลค่าด้วยมูลค่ายุติธรรม** |  |  |
| ตราสารอนุพันธ์ |  |  |
| สัญญาซื้อขายเงินตราต่างประเทศล่วงหน้า | 0.3 | - |
| **หนี้สินที่วัดมูลค่าด้วยมูลค่ายุติธรรม** |  |  |
| ตราสารอนุพันธ์ |  |  |
| สัญญาซื้อขายเงินตราต่างประเทศล่วงหน้า | 9 | 12 |

**10.     เหตุการณ์ภายหลังรอบระยะเวลารายงาน**

เมื่อวันที่ 21 เมษายน 2568 ที่ประชุมสามัญผู้ถือหุ้นของบริษัทฯ มีมติอนุมัติการจ่ายเงินปันผลให้แก่ ผู้ถือหุ้น สำหรับผลการดำเนินงานของปี 2567 ในอัตราหุ้นละ 0.35 บาท รวมเป็นจำนวนเงิน 210,257,246.15 บาท โดยบริษัทฯจ่ายปันผลดังกล่าวให้กับผู้ถือหุ้นของบริษัทฯในวันที่ 7 พฤษภาคม 2568 เงินปันผลดังกล่าวจะบันทึกในไตรมาสที่สองของปี 2568

**11. การอนุมัติงบการเงินระหว่างกาล**

งบการเงินระหว่างกาลนี้ได้รับอนุมัติให้ออกโดยคณะกรรมการของบริษัทฯเมื่อวันที่ 13 พฤษภาคม 2568